b'\n_START_ARTICLE_\nAtviroji kolonija\n_START_PARAGRAPH_\nAtviroji kolonija \xe2\x80\x93 laisv\xc4\x97s at\xc4\x97mimo bausmes vykdanti institucija, skirta neatsargiai ir nesunkiai nusikaltusiems nuteistiems pilname\xc4\x8diams asmenims laikyti. Atvirose kolonijose laisv\xc4\x97s at\xc4\x97mimo bausm\xc4\x99 taip pat atlieka nuteistieji, perkelti \xc4\xaf atviras kolonijas \xc4\xafstatymo nustatyta tvarka i\xc5\xa1 kit\xc5\xb3 \xc4\xafstaig\xc5\xb3, atsi\xc5\xbevelgiant \xc4\xaf kaltininko asmenyb\xc4\x99, padaryto nusikaltimo pob\xc5\xabd\xc4\xaf ir pavojingum\xc4\x85._NEWLINE_Atviroji kolonija, kartu su pataisos namais ir kal\xc4\x97jimu, daugelyje \xc5\xa1ali\xc5\xb3 yra viena i\xc5\xa1 pataisos \xc4\xafstaig\xc5\xb3 r\xc5\xab\xc5\xa1i\xc5\xb3. Pagal nuteist\xc5\xb3j\xc5\xb3 laikymo ir re\xc5\xbeimo s\xc4\x85lygas pana\xc5\xa1ios \xc4\xafstaigos atskirose \xc5\xa1alyse dar vadinamos atviruoju kal\xc4\x97jimu (angl. open prison), kolonija-gyvenviete (rus. \xd0\xba\xd0\xbe\xd0\xbb\xd0\xbe\xd0\xbd\xd0\xb8\xd1\x8f-\xd0\xbf\xd0\xbe\xd1\x81\xd0\xb5\xd0\xbb\xd0\xb5\xd0\xbd\xd0\xb8\xd0\xb5). Kaliniams patikima atlikti bausm\xc4\x99 u\xc5\xbetikrinant j\xc5\xb3 minimali\xc4\x85 prie\xc5\xbei\xc5\xabr\xc4\x85 ir \xc4\xafstaigos perimetro saugum\xc4\x85, ir da\xc5\xbenai jie n\xc4\x97ra u\xc5\xbedaromi \xc4\xaf kal\xc4\x97jimo kameras. Kaliniams gali b\xc5\xabti leista dirbti, atliekant bausm\xc4\x99.\n_START_SECTION_\nBausm\xc4\x97s atlikimo ypatumai\n_START_PARAGRAPH_\nAtviroji kolonija aptveriama tvora su kontrol\xc4\x97s ir praleidimo punktu. Teismo nutarimu nuteistieji, bausm\xc4\x99 atliekantys atvirose kolonijose, gyvena be apsaugos, bet pri\xc5\xbei\xc5\xabrimi, jiems taikomos socialin\xc4\x97s reabilitacijos priemon\xc4\x97s. Dienos metu, nuo k\xc4\x97limosi iki miego, nuteistieji gali laisvai jud\xc4\x97ti nustatytoje teritorijoje, su savimi tur\xc4\x97ti pinig\xc5\xb3 ir verting\xc5\xb3 daikt\xc5\xb3, taip pat neribojamas pasimatym\xc5\xb3, pa\xc5\xa1to ir perduodam\xc5\xb3 siuntini\xc5\xb3 skai\xc4\x8dius. Vienoje atviroje kolonijoje gali b\xc5\xabti laikomi ir nuteistieji vyrai, ir nuteistosios moterys._NEWLINE_Atviroji kolonija_NEWLINE_Atvirosios kolonijos administracijai leidus, nuteistieji gali be prie\xc5\xbei\xc5\xabros i\xc5\xa1vykti u\xc5\xbe kolonijos rib\xc5\xb3, neturintys galiojan\xc4\x8di\xc5\xb3 nuobaud\xc5\xb3 \xe2\x80\x93 kas tam tikr\xc4\x85 laikotarp\xc4\xaf kelioms paroms ar per atostogas vykti \xc4\xaf namus. Apie nuteistojo i\xc5\xa1vykas \xc4\xaf namus prane\xc5\xa1ama prokurorui bei vietov\xc4\x97s, \xc4\xaf kuri\xc4\x85 vykstama, policijos komisariatui. I\xc5\xa1vyk\xc4\x99 u\xc5\xbe atviros kolonijos teritorijos rib\xc5\xb3, nuteistieji gali b\xc5\xabti stebimi elektroninio steb\xc4\x97jimo priemon\xc4\x97mis._NEWLINE_\xc4\xae atvir\xc4\x85 kolonij\xc4\x85 perkelti nuteistieji, kurie be pateisinam\xc5\xb3 prie\xc5\xbeas\xc4\x8di\xc5\xb3 nedirba ar nesimoko, daro teis\xc4\x97s pa\xc5\xbeeidimus, kelia pavoj\xc5\xb3 kitiems asmenims, atvirosios kolonijos direktoriaus \xc4\xafsakymu gr\xc4\x85\xc5\xbeinami i\xc5\xa1 atviros kolonijos \xc4\xaf pataisos namus._NEWLINE_Lietuvoje veikia Pravieni\xc5\xa1ki\xc5\xb3 pataisos namai-atviroji kolonija.'